[{"text_idx": "#000003", "text": "\u201cLurzorua, bioekonomiarako baliabide iraunkorra\u201d izenburupean, kongresuan parte hartzen duten adituek lurzoruen erabilera jasangarria aztertuko dute, daukan eginkizun hidrologikoa, klima aldaketara egokitzeko eta hori arintzeko jokatzen duen rola, lurzoruak babestea eta lehengoratzea, lurzoruak eta gizartea, zerbitzu ekosistemikoak, lurzoruen genesia eta sailkapena, eta zientziak lurzoruari egin diezaiokeen ekarpena, ingurumen politikak sortuz eta garapen iraunkorra bultzatuz."}, {"text_idx": "#000004", "text": "Bioekonomiaren definizioa da biomasaren ekoizpen jasangarria, hainbat sektore ekonomiko eta sozialetan bere erabilera areagotzeko. Helburua klima aldaketaren ondorioak murriztea da, eta lehengai fosilen erabilera murriztea. Horrenbestez, biomasaren balioa optimizatu nahi da, zerbitzu ekosistemikoei egiten dien ekarpenagatik, bai ekonomiari dagokionez, bai gizarteari eta ekosistemei dagokienez."}, {"text_idx": "#000005", "text": "CICS 2018an azpimarratuko da lurzorua dela karbono gutxiko eta jatorri fosileko produkturik gabeko ekonomia zirkular baten oinarrizko zutabea. Lurzoruaren Zientzien VIII. Biltzar Iberikoan lurzoruaren baliabidearen gaineko ezagutza landuko da, hainbat ikuspegi zientifikotatik abiatuta, ideiak eta emaitzak kontrastatuz, hipotesiak eta ondorioak elkartrukatuz eta gaiari buruzko ezagutza sakonduz, bioekonomiak dakarren paradigmaren aldaketa ahalbidetzeko politiken oinarriak bermatzeko."}, {"text_idx": "#000006", "text": "Bioekonomiak esan nahi du jatorri fosileko materialetan oinarritutako ekonomia lineal batetik ekonomia zirkular eta jasangarri batera igarotzea, jatorri biologikoko lehengaietan oinarrituta, gizarte ongizatea mantenduz. Xedea da material fosiletatik lortzen ditugun produktu gehienak biomasatik lortzea, eta horrek nekazaritzako ekoizpena areagotzea eragin dezake. Horrenbestez, lurzoruen kudeaketa izango da paradigma berri horren erdigunea."}, {"text_idx": "#000007", "text": "Inaugurazio ekitaldian izan da Valentin Teres, Eusko Jaurlaritzako Nekazaritza Zuzendaritzako zerbitzuburua, eta bere mintzagaia izan da \u201clurzoruen kudeaketa jasangarria eta ezagutza sortzea, biomasaren ekoizpen mugagabea ahalbidetzeko, ekonomia berri baterako zutabe nagusi moduan\u201d. NEIKER-Tecnaliako zuzendari Leire Baran\u0303anok \u201clurzoruaren ekarpena\u201d nabarmendu du\u201d, \u201cbioekonomiarako baliabide iraunkor moduan\u201d. Lurzoruaren Zientzien Portugaleko Elkarteko (SPCS) lehendakari Carlos Alexandreren hitzaldiaren gaia izan da \u201cpolitika publiko integratuen beharra, lurzoru-gizarte harreman iraunkorragoak sustatzeko\u201d. Jorge Mataixek,Lurzoruaren Zientzien Espainiako Elkarteko (SECS) lehendakariak, bere hitzaldian, \u201cbioekonomia\u201d azpimarratu du, \u201cbasogintzaren kudeaketan aldaketak eragiteko eta basoko baliabideen balioan agerian jartzeko tresna gisa, sute suntsitzaileak saihesten laguntzeko\u201d. Donostiako Udaleko Ingurumen zinegotzi Ane Oyarbidek, berriz, hiria aurkeztu du, hiri jasangarrien adibide moduan."}, {"text_idx": "#000009", "text": "Saio zientifikoez gain, hiru irteera ere egingo dira: lurzoruaren ezagutzaren erabilerari buruzko adibideak ikustea, intentsifikazio jasangarria aplikatuz, laborantza ekologikoko elikagaiak ekoizteko (Nafarroa); hiri inguruneetan egiten hasi diren apustua kalitate handiko lurzoruak baloratzeko eta mantentzen laguntzeko, elikadura politikaren ardatz nagusi moduan (Gasteiz hiriaren adibide zehatzarekin), eta lurzoruen kutsaduraren aurkako soluzio teknikoak erakustea, zehazki lindanoz kutsatutako lurzoruetan, Argalarion (Bizkaia)."}, {"text_idx": "#000011", "text": "NEIKERen 25. urteurrena: ezagutu gure mugarri eta ekarpen nagusiak nekazaritzako elikagaien eta basogintzaren sektorean\nNEIKERen 25. urteurrena ospatu dugu, euskal nekazaritza, abeltzaintza eta basogintza sektorearen aldeko apustua berrituz\nURRIAK 26eko AGENDA: agritech esperientziak zabaltzeko jardunaldia\nIRAILAREN 21EKO AGENDA: NEIKER 2023ren zereal-saiakuntzen emaitzak eta droneen erabilera laboreen kudeaketan jardunaldia"}]